Sean Connery
Sir Thomas Sean Connery (25. august 1930 – 31. oktoober 2020) oli šoti filminäitleja ja -lavastaja. Sean Connery on mänginud kuues James Bondi filmis: "Dr. No", "Armastusega Venemaalt", "Kuldsõrm", "Keravälk", "Elad vaid kaks korda", "Teemandid on igavesed" ning ühes mitteametlikus Bondi-filmis "Ära iial ütle iial". Aastal 1996 anti talle Cecil B. DeMille'i nimeline elutööauhind. Šotimaa Sõprade Klubi eestvedamisel püstitati Tallinna vanalinnas asuvas Šoti pargis 2011. aasta jaanuaris Sean Connery pronksi valatud büst. Kuju autor on skulptor Tiiu Kirsipuu.